
Neue Regrade (Typeface & Website)

Kulcsszavak: Webtervezés; Weboldal; Design; Tervezőgrafika; Tipográfia
Pályamunkám egy általam készített betűtípus és annak a weboldala, amely ötvözi tervezőgrafikai és webtervezési ismereteimet. A betűtípust, melynek neve Neue Regrade, még 2024 januárjában készítettem. Célom egy olyan kenyérszöveg-betűtípus (sans serif) létrehozása volt, amely kis- és nagyméretben is egyaránt megállja a helyét. Formai attribútumaiban ötvöztem a gótikus tipográfia hagyományait a modern inktrap design nyelvezetével. A betűcsalád összesen hat vastagsággal és hat dőlt verzióval rendelkezik.
Annak érdekében, hogy a betűtípus minél több tervezőhöz és egyéni felhasználóhoz eljusson, kulcsfontosságúnak tartottam egy weboldal elkészítését. Az egyoldalas weboldal nemcsak bemutatja a betűtípus fő jellemzőit és elemeit, hanem hangulatot is teremt, valamint lehetőséget kínál a valós idejű tesztelésre. Számos interaktív elem révén mutatja be a betűcsalád funkcióit, amelyeket a felhasználók szabadon és gördülékenyen próbálhatnak ki, valamint különböző példákon keresztül inspirálja a felhasználókat a betűtípus letöltésére és használatára.



